Perl

Perl (Practical Extraction and Report Language) je univerzálny, interpretovaný (t.j. netreba ho kompilovať) programovací jazyk, vyvinutý v roku 1987, Larrym Wallom, lingvistom, ktorý pracoval ako správca systémov v NASA. Zámerom bolo spraviť jazyk praktický (ľahko používateľný, výkonný, kompletný) a nie nevyhnutne pekný (elegantný, minimalistický). Jazyk prešiel viacerými vývojovými míľnikmi:
 Míľnik  Prvá verzia  Popis  Perl 1 ("minulosť Perl-u")  1987  Nástroj pre správcov systémov, niečo medzi skriptovaním v Unixovom shell-i a programovaním v C. Perl 5 ("súčasnosť Perl-u")  1994  Výkonný, univerzálny jazyk hlboko ponorený do bohatého dedičstva. Perl 6 ("budúcnosť Perl-u")  2015  Konzistentný, koherentný redizajn jazyka, aby obstál v konkurencii moderných jazykov nasledujúcich 25 rokov.
Pôvodne bol Perl vyvinutý na manipuláciu textu, dnes sa používa v mnohých oblastiach, od správy systémov, programovanie webov, sieťové programovanie, vývoj GUI, programovanie hier a 3D grafiku pomocou OpenGL, až po webové aplikácie, akou je napríklad Wikipédia. Perl 5 beží na viac ako 100 platformách od prenosných zariadení až po mainframy.  

Medzi hlavné črty Perl-u patrí:
 masívna knižnica použiteľného kódu
 kultúra najlepšej praxe a testovania
 vľúdna a otvorená komunita

Programovať v Perl-e sa dá rôznymi štýlmi v závislosti na projekte, dostupnom čase, očakávanej potreby údržby programu, osobnom štýle. Moto jazyka je TIMTOWTDI (There's more than one way to do it), čo umožňuje tvoriť pekný kód ale aj ťažko čitateľný neporiadok.

 Externé odkazy 
 Domáca stránka projektu
 Perl dokumentácia
 Perl Monks - legendárny komunitný portál venovaný Perl-u
 CPAN - masívna knižnica použiteľného kódu
 Bratislava Perl Mongers 
 Slovenská stránka o Perl-e (neaktuálna) 
 seriál o Perl-e na linuxsoft.cz 

Kategória:Programovacie jazyky